《和后村书窗韵四首 其一》
宋代·林希逸

尊知笼愚笑火驰，人间翻覆任纷披。偷桃儿羡侏儒粟，辟谷翁怀博浪椎。

座下固知师也谚，门前却叹凤兮衰。世无齐物庄夫子，那得渠侬一问之。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。